Sisena edició ‘La noche en vela’ divendres que ve 26 d'octubre
19 d’octubre 2018

La presidenta de l'Associació de Comerç Ciutat de Sagunt, Lola Torrente, en representació dels comerços que hi participen i representen a esta associació informa sobre d'una nova edició de ‘La noche en vela’ en esta localitat, que tindrà lloc el 26 d'octubre en la plaça major i pujada al Castell.

  

En esta jornada, dedicada al turisme, a la moda i a l'oci s'oferirà a la ciutadania com a novetat en esta edició, unes rutes guiades que eixiran des de la porta de l'Ajuntament de Sagunt a les 18:45 hores, on tots els participants de forma gratuïta participaran i gaudiran d'una guia que els introduirà en ‘El comerç: D’Arse a Sagunt’ a continuació donarà començament la tan esperada desfilada de moda a les 20.30 hores i que comptarà amb la participació dels comerços de la nostra ciutat. Com a novetat, dita desfilada comptarà amb l'actuació d'un grup de música en directe i a continuació en la pujada al Castell tots els participants d'este gran esdeveniment podran gaudir de la nostra ciutat il·luminada per els ja tradicionals ciris i de l'oferta gastronòmica que els nostres restaurants ens ofereixen.

  

Serà la sisena vegada que es desfila en el carrer. La desfilada es realitzarà en la pròpia plaça major amb tot el que el seu entorn ens oferix, i es prepararan cadires per a comoditat del públic assistent.

  

Finalment, Lola Torrente en nom de l'associació ha convidat la població a acostar-se “**fins a la plaça major el pròxim 26 d'octubre per a gaudir de tot el** _**glamour**_ **i l'atractiu del món de la passarel·la i comprovar les novetats i els millors productes dels comerços de la ciutat. I sense oblidar l'oferta d'oci i música que amb la col·laboració de la delegació de Comerç de l'Ajuntament de Sagunt i la regidoria de Turisme. Un exemple més del dinamisme i de la importància del nostre comerç, oci i restauració tradicional**”.

![](/media/zk4ljp2a/56_c_thumb_img_6947_1024.jpg)  
![](/media/2esp3cef/56_c_thumb_img_6952_1024.jpg)  
![](/media/a5nfptkt/56_c_cartel-noche-en-vela-2018-ok.jpg)  

*   [](http://www.facebook.com/sharer.php?u=https://aytosagunto.es/va/actualitat/sisena-edicio-la-noche-en-vela-divendres-que-ve-26-d-octubre/ "Facebook")
*   [](http://twitter.com/share?url=https://aytosagunto.es/va/actualitat/sisena-edicio-la-noche-en-vela-divendres-que-ve-26-d-octubre/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/sisena-edicio-la-noche-en-vela-divendres-que-ve-26-d-octubre/ "Linked In")
*   [](mailto:?body=https://aytosagunto.es/va/actualitat/sisena-edicio-la-noche-en-vela-divendres-que-ve-26-d-octubre/)